stanford-oval/wikipedia huggingface dataset:
Scala (Kuopio)

Finnkino Scala on Kuopiossa kauppa- ja viihdekeskus Minnassa sijaitseva Finnkinon elokuvateatteri, joka avattiin vuonna 2013.
Scalassa on seitsemän salia. Teatteri on täysin digitaalinen ja kaikki elokuvat esitetään digitaalisessa muodossa. Myös aulojen julistepaikat ovat digitaalisia. Teatterissa on käytössä Dolbyn 3D-tekniikkaa. Myös lapsille on saatavana omat 3D-lasit. Scalassa on myös itsepalvelulla toimivia lippuautomaatteja, joista voi lunastaa muun muassa internetissä varatut liput.
Rosario (Argentiina)

| Rosario |
| --- | --- |

 vaakuna
 Rosario
 Koordinaatit: 32°57′S, 60°40′W 
Valtio:  Argentiina
Maakunta:  Santa Fe
Väkiluku (2010):  966 600
 – Metropolialue:  1 240 400
Infobox OKVirheellinen NIMI-arvo: 
Rosario on kaupunki Argentiinassa. Se on Santa Fen maakunnan suurin kaupunki ja koko Argentiinan kolmanneksi suurin taajama Córdoban ja Buenos Airesin jälkeen. Itse kaupungissa oli vuonna 2010 noin 967 000 asukasta, sen suurkaupunkialueella 1,2 miljoonaa. Kaupunki sijaitsee noin 300 kilometriä Buenos Airesista pohjoiseen. Rosarion asukasluku on noin 910 000 ja pinta-ala 178 neliökilometriä.
Nykyisen Rosarion alue asutettiin ensimmäistä kertaa 1600-luvulla. Rosarion varsinaisesta perustamisajasta ei ole tietoa. Siitä tuli kaupunki 5. elokuuta 1852. Tämän jälkeen Rosarion asukasluku alkoi kasvaa nopeammin kuin koskaan ennen. Vielä 1850-luvun alussa Rosarion asukasluku oli ollut noin 3 000. Vuonna 1887 siellä oli noin 50 000 asukasta.
Kaupunkiin vedettiin rautatie joka yhdisti sen sisämaahan, ja satamaa uusittiin useaan otteeseen. Niinpä Rosario säilyi Argentiinan johtavana satamana ja yhtenä maailman tärkeimmistä viljasatamista 1940-luvulle asti.
Rosarion kuukausittaiset sademäärät (pylväinä) ja keskimääräinen ylin, alin ja keskilämpötila.
Kaupunki sijaitsee Paranajoen länsirannalla noin 290 km Buenos Airesista.
Rosariosta on lentoyhteys Buenos Airesiin, Cordobaan ja Chilen Santiagoon. Linja-autot vievät sekä tärkeimpiin kotimaan kohteisiin että Paraguayhin, Brasiliaan, Chileen ja Uruguayhin.
Club Atlético Rosario Central ja Newell's Old Boys ovat  kaupungin  kaksi jalkapallojoukkuetta maan pääsarjassa.  Jälkimmäisessä pelannut Lionel Messi on kotoisin kaupungista, samoin kuin Che Guevara.
Merkittäviä henkilöitä

Näyttelijä, Libertad Lamarque
Che Guevara
Jalkapalloilija, Ángel Di María
Jalkapalloilija, Lionel Messi
Luciana Aymar
Jalkapallomanageri, Marcelo Bielsa
Entinen huippumalli, Valeria Mazza
Juan Imhoff
Aiheesta muualla

Kuvia tai muita tiedostoja aiheesta Rosario (Argentiina) Wikimedia Commonsissa
Sammaliston seisake

Sammaliston seisake (lyh. Sam) oli seisake Riihimäki–Tampere-radalla. Se sijaitsi Riihimäellä, Tienhaaran kaupunginosassa, noin kolme kilometriä Riihimäen rautatieasemalta pohjoiseen Riihimäen vankilan tuntumassa. Seisake avattiin 1. syyskuuta 1954. Henkilöliikenne seisakkeella lakkautettiin 22. toukokuuta 1977 ja kokonaisuudessaan liikennepaikka lakkautettiin 28. toukokuuta 1978. Entisen seisakkeen tuntumaan avattiin 1. heinäkuuta 1997 samanniminen raiteenvaihtopaikka.
Rotorua

| Rotorua Te Rotorua-nui-a-Kahumatamomoe |
| --- | --- |
 Näkymä kaupunkiin
 Rotorua
 Koordinaatit: 38°8′16″S, 176°15′5″E 
Valtio:  Uusi-Seelanti
Hallintoalue:  Bay of Plenty
Hallinto:  
 – Pormestari:  Steve Chadwick
Pinta-ala:  
 – Kokonaispinta-ala:  2 614,9 km²
 – Metropolialue:  89,28 km²
Väkiluku (2018):  71 877
 – Väestötiheys:  26 as./km²
 – Metropolialue:  n. 56 800
 – Väestötiheys metropolialue:  636 as./km²
 
 www.rdc.govt.nz 
Infobox OKVirheellinen NIMI-arvo: 
Rotorua (/ˌroʊtəˈruːə/, maoriksi Te Rotorua-nui-a-Kahumatamomoe) on kaupunki Uudessa-Seelannissa. Se sijaitsee Rotoruajärven etelärannalla Pohjoissaarella 230 kilometriä Aucklandista kaakkoon.
Kaupungin pinta-ala on 2 619 km², josta 41 % on metsää, 43 % maatalousmaata ja 8 % järviä. Se sijaitsee muinaisessa tulivuoren kalderassa, jonka halkaisija on noin 20 kilometriä. Rotorua-järvi on noin 300 metriä merenpinnan yläpuolella. Kesällä lämpötilat ovat 22-26°C, talvella 10-16°C.
Kaupungissa asuu noin 72 000 asukasta, vuoden 2018 väestönlaskenta osoitti nopeaa väestönkasvua (kymmenen prosenttia viidessä vuodessa). Se on osa Bay of Plenty -aluetta, joka on Uuden Seelannin toiseksi nopeimmin kasvava alue. Asukkaista noin 40 prosenttia on maoreja.
Asukkaista varsinaisella kaupunkialueella asuu 56 800 henkeä.
Rotorua on suosittu matkailukohde, koska sen läheisyydessä on geysirejä ja geotermisesti lämmitettyjä kylpylöitä.
Aiheesta muualla

Info-Rotorua | Visitor Information TV & website
Official Rotorua YouTube channel
Rotorua District Council official website (Arkistoitu – Internet Archive)
Rotorua Tourism official website
Kuvia tai muita tiedostoja aiheesta Rotorua Wikimedia Commonsissa
Sc

Sc tarkoittaa seuraavia:
Etelä-Carolina, postilyhenne SC, Yhdysvaltain osavaltio
sardi, ISO 639-1 -koodi sc, kieli
Schmidtin luku, Sc, dimensioton suure
Scottin piirikunta, SC, Yhdysvaltain piirikunta Kansasissa
Settle–Carlisle Line, S&C, rautatieosuus
Seychellit, ISO 3166-1 -koodi SC, valtio tai muu maantieteellinen alue
Shandong Airlines, IATA-koodi SC, lentoyhtiö
skandium, kemiallinen merkki Sc, alkuaine
Splinter Cell, SC, videopeli
superkalanteroitu paperi, SC, kiillotettu paperi.
Satin Circus, SC, suomalainen yhtye
Kuvakaappaus, englanniksi screenshot, lyhenne.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sc”, voi hakea sivunnimihaulla, laajalla sivunnimihaulla tai tekstihaulla.
Sakkeus

Jeesus kutsuu Sakkeuksen alas puusta Niels Larsen-Stevnsin maalauksessa.
Pyhä apostoli Sakkeus oli Uuden testamentin henkilö, joka oli ammatiltaan publikaani eli ihminen, joka keräsi ihmisiltä verot näiden saapuessa kaupunkiin. Sakkeus oli Abrahamin jälkeläinen ja asui Jerikossa. Hänestä kerrotaan Uudessa testamentissa ainoastaan Luukkaan evankeliumissa.
Sakkeus Raamatun kertomuksessa

Sakkeus toimi publikaanien esimiehenä ja oli hyvin rikas. Hän oli kuitenkin rikastunut ottamalla ihmisiltä enemmän veroja kuin heidän tarvitsi maksaa. Sakkeuksesta ei tämän takia pidetty Jerikossa. Eräänä päivänä Jeesus saapui Jerikoon. Sakkeus oli kuullut Jeesuksesta paljon, ja halusi kiivaasti nähdä tämän. Kun Sakkeus saapui paikalle, hän huomasi, että paikalla oli paljon muitakin ihmisiä ja lyhytkokoisena Sakkeus ei nähnyt mitään heidän takaansa. Niinpä Sakkeus kiipesi viereiseen sykomoriviikunapuuhun. Jeesus saapui paikalle ja huomasi puussa istuvan Sakkeuksen. Jeesus kertoi hänelle haluavansa tulla vierailulle Sakkeuksen kotiin. Sakkeus ihmetteli tätä, mutta tuli kuitenkin puusta alas. Muut ihmettelivät, miksi Vapahtaja halusi tulla juuri syntisen Sakkeuksen kotiin vierailulle. Sakkeus sanoi kuitenkin kaikkien kuullen näin: "Annan puolet omaisuudestani köyhille, ja keneltä olen liikaa kiskonut, sille maksan nelinkertaisesti takaisin. Enää en huiputa enkä varasta." Sakkeus sai näin syntinsä anteeksi.
Myöhemmät vaiheet

Ortodoksisen perimätiedon mukaan Sakkeus kulki myöhemmin jonkin aikaa pyhän apostoli Pietarin mukana. Perimätiedon mukaan hänestä tuli myös Kesarean piispa Palestiinassa, jossa hän kuoli myöhemmin rauhassa.
Sykomoriviikunapuu, jollaisessa Sakkeus istui.
Rough

| Rough Tina Turner |
| --- | --- | --- |

Studioalbumin tiedot
 Julkaistu: syyskuu 1978
 Tuottaja(t): Bob Monaco
 Tyylilaji: blues, disco
 Kesto: 41.15
 Levy-yhtiö: United Artists, EMI
Tina Turnerin muut studioalbumit
| Acid Queen 1975 | Rough 1978 | Love Explosion 1979 |
Rough on Tina Turnerin kolmas studioalbumi. Albumi julkaistiin syyskuussa 1978.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Fruits of the Night | Edo Zanki, Vilko Zanki, Pete Bellotte | 4.05 |  |  |  |  |  |  |
| 2. | The Bitch Is Back | Elton John, Bernie Taupin | 3.30 |  |  |  |  |  |  |
| 3. | The Woman I’m Supposed to Be | Cliff Wade | 3.10 |  |  |  |  |  |  |
| 4. | Viva La Money | Allen Toussaint | 3.14 |  |  |  |  |  |  |
| 5. | Funny How Time Slips Away | Willie Nelson | 4.08 |  |  |  |  |  |  |
| 6. | Earthquake & Hurricane | Willie Dixon | 2.30 |  |  |  |  |  |  |
| 7. | Root, Toot Undisputable Rock ’n Roller | George Jackson | 4.29 |  |  |  |  |  |  |
| 8. | Fire Down Below | Bob Seger | 3.13 |  |  |  |  |  |  |
| 9. | Sometimes When We Touch | Dan Hill, Barry Mann | 3.54 |  |  |  |  |  |  |
| 10. | A Woman In a Man’s World | Archie Jordan, Hal David | 2.41 |  |  |  |  |  |  |
| 11. | Night Time Is the Right Time | Leroy Carr | 6.21 |  |  |  |  |  |  |
Raggmunk

Latkes on muunnelma raggmunkista.
Raggmunk on ruotsalainen ruokalaji. Se tehdään perunasta, johon lisätään maitoon sekoitettuja jauhoja sekä toisinaan myös kananmunaa. Ruoka valmistetaan paistamalla lettujen tavoin. Raggmunk tarjoillaan tyypillisesti pekonin ja puolukkahillon kanssa. Raggmunk on Itä-Göötanmaan maakuntaruoka.
Ruotsissa raggmunkia on saatavilla myös kaupoista valmiina kylmätuotteena.
Etymologia

Sana raggmunk ei ole ruotsin kielessä kovin vanha. Ensi kerran sitä tiedetään käytetyn vuonna 1904. Yhdyssanan alkuosan ragg merkitys on rapea ja loppuosa munk juontuu munkkipannusta, jota käytetään ruokalajin valmistukseen.
Raggmunk uunipellillä

Raggmunkia voidaan valmistaa myös uunipellillä. Tämä muunnelma valmistetaan paistamalla pellillä aluksi pekoni. Tämän jälkeen pellille kaadetaan raggmunktaikina, lisätään paistettu pekoni ja jätetään ruoka kypsymään uuniin. Uunissa paistettu raggmunk nautitaan puolukkahillon ja joskus myös juoksevan kerman kanssa. Öölannissa tästä muunnelmasta käytetään nimitystä lufsa ja Smoolannissa råriven pannkaka.
Samankaltaisia ruokalajeja

Raggmunkin kaltaisia ruokalajeja kuuluu sekä juutalaiseen että useiden Itä- ja Keski-Euroopan maiden (kuten Englannin, jossa ruokaa kutsutaan nimellä potato pancake) keittiöön.
Aiheesta muualla

Kuvia tai muita tiedostoja aiheesta Raggmunk Wikimedia Commonsissa
Science Museum

| Science Museum |
| --- | --- |
 L'edificio sede del museo
Tyyppi:  Tiedemuseo, teknologiamuseo, avoin julkaisija, kansallismuseo, museo 
Osoite:  Exhibition Road, South Kensington, London, SW7 2DD  
Sijainti:  Exhibition Road 
Kotisivut:  sciencemuseum.org.uk 
Koordinaatit:  51°29′53″N, 0°10′30″W
 fiScience Museum 
  
Science Museum on Lontoon Kensingtonissa sijaitseva tiede- ja tekniikkamuseo. Museo on perustettu vuonna 1857. Sinne sijoitettiin osa vuoden 1851 Lontoon maailmannäyttelyn esineistöstä. Välillä museon nimi oli Suuri Patenttimuseo, mikä viittaa siihen, että museon kokoelmissa on lähinnä keksintöjä. Museon kokoelmissa on yli 300 000 esinettä, joiden joukossa on maailman vanhin höyrykone, ensimmäinen suihkumoottori, jäljennös Francis Crickin ja James Watsonin DNA:n rakennemallista sekä Mika Häkkisen kolaroima Formula 1 -auto.
Stephensonin Rocket-veturi, varhainen höyryveturi tiedemuseossa
Museossa on erityisiä osastoja eri-ikäisille lapsille.
Science Museum on yksi kolmesta suuresta museosta Exhibition Roadin varrella Etelä-Kensingtonissa. Kaksi muuta ovat Victoria and Albert Museum ja Natural History Museum.
Rosanna Rocci

Rosanna Rocci (28. lokakuuta 1968 Solothurn, Sveitsi) on italialainen iskelmälaulaja. Sveitsissä syntynyt ja Keski-Italiassa varttunut Rocci on tehnyt ammattilaisuransa pääasiassa Saksassa. Roccin menestysiskelmiä ovat muun muassa duona esitetyt "Ciao mio amore" ja "Ich gehör zu dir" sekä "Amore, amore" ja "Un poco di amore".
Elämä ja ura

Rosanna Rocci eli varhaislapsuutensa Sveitsissä. Nelivuotiaana hän muutti vanhempiensa ja kahden sisaruksensa mukana Italian Abruzziin. Rocci oppi soittamaan harmonikkaa jo varhain.
Ammattiuransa alussa Rocci lauloi ensisijaisesti englannin- ja italiankielisiä iskelmiä. 1990-luvun alussa hän oli mukana Tony Christien ja Umberto Tozzin kiertueella ja sai siten kansainvälistä huomiota. Hän vieraili lukuisissa hittiparaateissa ja televisiotapahtumissa. Vuodesta 1992 alkaen Rocci alkoi levyttää myös saksaksi.
Soolouransa ohella Rocci esiintyi vuodesta 1999 alkaen aviopuolisonsa, iskelmälaulaja Michael Morganin kanssa. Duon ensimmäinen menestyskappale oli Alfons Weindorfin säveltämä ja Bernd Meinungerin sanoittama "Ich gehör zu Dir", joka voitti Goldene Muse -palkinnon Deutsche Schlager-Festspiele -kilpailussa 1999.
Rocci avioitui Michael Morganin kanssa 1997. Pariskunnalla on yksi poika. Liitto päättyi eroon 2012.
Diskografia (valikoitu)

Rosanna (1992)
Kopfüber ins Leben (1994)
Mein Feuer brennt (1996)
Amore, Amore (1998)
Emozioni (1999)
Ich lebe für dich (Michael Morganin kanssa) (2001)
Herz über Kopf verliebt (2001)
Rosanna (2001)
Un Poco di Amore (2001)
Dolce Vita (2002)
Kopfüber ins Leben (2002)
Aber bitte mit Herz (2003)
Ti Amo Ancora (2003)
Felicita - Liebe hautnah (Michael Morganin kanssa) (2004)
Das fühlt sich gut an (2005)
Die grössten Single-Hits (2007)
100% Rosanna (2007)
Solo con te - Nur mit Dir (2009)
Glücksgefühle (2012)
5.0 (2019)
Aiheesta muualla

Virallinen nettisivu
Sa’id ibn Taimur

Sa’id ibn Taimur
Sa’id ibn Taimur (13. elokuuta 1910 – 19. lokakuuta 1972) oli Omanin sulttaani vuosina 1932–1970.
Sa’id ibn Taimuria edelsi hänen isänsä Taimur ibn Faisal.
Kautensa alkuvuosikymmeninä Sa’id ibn paljolti Taimur sulki maan rajat ja pakotti tällä riitaiset heimot kohti yhtenäisyyttä hajanaisen kauden jälkeen. Yhtenäisyyttä syntyi, mutta maa taantui ympäröivän maailman kehityksestä. Sa’id ibn Taimuria sai kautensa aikana maansa sisäistä poliittista vastustusta muun muassa imaamilta, maan uskonnolliselta johtajalta, joka kapinoi Nizwasta käsin. Kiistaan sekaantui ulkomaitakin, mutta Taimur pysyi vallassa vuoteen 1970.
Sulttaania vastaan kapinoitiin jälleen vuonna 1965, ja 1966 hän joutui salamurhayrityksen kohteeksi. Vuonna 1970 maassa toteutettiin onnistuneesti vallankaappaus, jolla valtaan nostettiin sulttaanin poika Qabus ibn Sa’id Al Sa’id.
Sa’id ibn Taimur ajettiin vallankaappauksen jälkeen maanpakoon. Hän asui elämänsä viimeiset vuodet Lontoon Dorchester-hotellissa. Kuoltuaan 1972 Sa’id ibn Taimur haudattiin Englantiin.
Aiheesta muualla

Oman: The Al-Busaid Dynasty (englanniksi) (royalark.net)
Said Bin Taimur (englanniksi) (findagrave.com)
Said bin Taimur Mosque (englanniksi) (omantripper.com)
Science Fiction (tietokonepeli)

| Science Fiction |
| --- | --- |

Kehittäjä:  Bytebusters
Julkaisija:  Aackosoft
Julkaistu:  1986
Lajityyppi:  shoot 'em up
Pelimuoto:  yksinpeli
Alusta:  MSX
Lisää peliartikkeleitaVideopelien teemasivulla
Infobox OK     : 
Science Fiction on  shoot 'em up -peli, jonka kehitti Bytebusters (osa suurempaa alankomaalaista Aackosoftia). Peli julkaistiin vuonna 1986 MSX - koneille.
REALbasic

| REALbasic |
| --- | --- |
Paradigma:  olio, imperatiivinen
Tyypitys:  vahva, staattinen
Muistinhallinta:  automaattinen
Julkaistu:  90-luku
Kehittäjä:  REAL Software, Inc.
Vakaa versio:  2013r2 (16. heinäkuuta 2013)
Vaikutteet:  C, Java, Visual Basic,
Käyttöjärjestelmä:  Linux, OS X, Windows
Verkkosivu:  http://www.realsoftware.com
Uutisryhmä:  comp.lang.basic.realbasic
REALbasic on ohjelmointikieli, jonka erityispiirteinä on oliomenetelmien tuen lisäksi se, että sillä voi luoda samasta lähdekoodista eri alustoilla ilman tulkkausta ajettavia konekielisiä binääritiedostoja ja web-sovelluksia. REALbasic -kehitys on nopeaa mistä syystä sitä on laajasti käytetty prototyyppikehityksessä ja myös oppilaitoksissa Javan sijaan. Sillä on maailmanlaajuisesti noin 130 000 käyttäjää 130 maassa.
REALbasicin kehitysympäristöä kutsutaan nykyään nimellä REAL Studio.
Historia

Australialainen Andrew Barry julkaisi CrossBasic -nimisen ohjelmistokehitysympäristön 90-luvun puolivälissä. Tuote sai nimensä siitä, että sillä saattoi kääntää samasta lähdekoodista sekä ajokelpoisen PowerPC -sovelluksen että Java -sovelman samalla kertaa. CrossBasicin syntaksi perustui Basiciin mutta jo tuolloin suuntaus oli Visual Basicia vahvemmin oliomenetelmissä.
Vuonna 1997 amerikkalaisen Geoff Pearlmanin FYI Software osti tuoteoikeudet ja samalla yhtiö muutti nimensä muotoon REAL Software, Inc. Hieman myöhemmin yhtiö osti vielä RapidQ -kehitysympäristön oikeudet ja sen kehittäjä William Yu siirtyi samalla REAL Softwaren palvelukseen.
Kielen ominaisuudet

REALbasic on vahvasti tyypitetty kieli. Se on oliokieli, joka tukee periytymistä (Inheritance), laajennettuja aliluokkia (Extends), luokkarajapintoja (Class Interfaces) sekä itsehavainnoinnin (Introspection). REALbasic soveltuu myös tapahtumaohjautuvien järjestelmien kehittämiseen..
REALbasicin syntaksi vastaa BASIC-ohjelmointikieliä suurelta osin: Rivinumeroita ei tarvitse käyttää, funktioiden määrittelyyn käytetään as-rakenteita, komentorakenteet päätetään aaltosulkeiden sijaan erillisellä käskyllä. Visual Basicin lisäksi se on nykyisin yksi harvoista paljon käytetyistä ja myös yksi harvoista olioita tukevista BASIC:n jälkeläisistä.
REALbasic sisältää plugin -rajapinnan jonka kautta toiminnallisuutta voidaan laajentaa C-kielisten pluginien kautta. Ohjelmoija voi myös itse koodin kautta kutsua dynaamisesti ulkoisten kirjastojen funktioita.
Vuoden 2010 lopussa REAL Studio -kehitysympäristöön lisättiin tuki selainkäyttöisten sovellusten luomiseksi. Yhtiö kutsuu näitä sovelluksia Web 3.0 -sovelluksiksi.
Kehitysympäristö

REAL Studio IDE on suunniteltu ketterään kehitystyöhön (RAD). Ketteriä menetelmiä tukee kääntäjä, joka toimii vaiheittain siten, että jo käännettyä osaa ei käännetä uudelleen tehtäessä välikäännöstä. Kehitysympäristö sisältää myös etäkäännöstyökalun, jonka avulla esimerkiksi Linux -työasemassa ajetusta IDEstä voi kutsua Windows -työaseman ajamaan debug -versiota.
Lähdekoodi tallennetaan tekstimuotoisena jokainen luokka erillisenä tiedostona jolloin se soveltuu hyvin versionhallintajärjestelmien kanssa käytettäväksi.
Kehitysympäristö mahdollistaa ikkunoiden nopean luomisen sekä kontrollien vedä ja pudota -tyyppisen sijoittelun ikkunaan. Kontrollit ovat kunkin käyttöjärjestelmän APIn tarjoamia natiiveja kontrolleja. C-rajapinnan kautta kehitysympäristöön voidaan lisätä käyttäjän itsensä luomia tai luokkakirjastoina hankittuja kontrolleja. Valmiita luokkakirjastoja on myös saatavana: esimerkiksi MonkeyBread Softwaren MBS -luokkakirjasto sisältää kaikkiaan 29.000 uutta funktiota. REAL Studio sisältää SQLite -tietokantatuen ja pluginin avulla luotu sovellus voi kytkeytyä mm. Oracle, MySQL, PostgreSQL -kantoihin sekä ODBC-rajapinnan kautta myös muihin tietokantoihin.
Kehitysympäristö mahdollistaa ikkunallisten sovellusten lisäksi ikkunattomien, konsolityyppisten ja daemon -prosesseina ajettavien sovellusten tekemisen.
Versiossa 2009R4 kehitysympäristöön on lisätty visuaalinen työkalu raporttien luomiseksi tietokannoista ja muista tietolähteistä.
Uusimmissa versioissaan REALbasic on vahvistanut tukeaan Linux -kehittäjille. Se on virallisesti Red Hatin ja Novellin sertifioima ja Linux -kehittäjille tuote on myös hinnoiteltu kilpailukykyisesti: Personal Edition on maksuton Linux -ympäristöön asennettuna (muuten lisenssihinta on 75€).
REALbasic vs. Visual Basic

Microsoft ilmoitti Visual Basic 6.0 tuen päättyvän 8. huhtikuuta 2008. Ilmoituksen myötä kehittäjät joilla vielä oli VB6 -sovelluksia mutta jotka eivät halunneet sitoa sovellustaan .NET Framework -arkkitehtuuriin alkoivat etsiä vaihtoehtoja, ja myös REAL Software käytti tilaisuutta hyväkseen. REALbasic mahdollistaa Visual Basic -lähdekoodin porttaamisen varsin vähällä vaivalla ja näin tuotteiden elinkaarta voidaan jatkaa, vaikka VB6-kehitysympäristön tuki onkin päättynyt. Samalla kehittäjille avautuu mahdollisuus tarjota sama sovellus myös Linux- ja Mac-käyttäjille.
Käyttö opetuksessa

Vuonna 2004 noin 20 % REALbasic -lisensseistä oli käytössä oppilaitoksissa. REALbasic soveltuu opetuskäyttöön hyvin koska IDE on helppokäyttöinen jolloin opetusaikaa ei tarvitse käyttää työkalujen opetteluun. Koska REALbasic on oliosuuntautunut se soveltuu hyvin käytettäväksi perusopetuksessa Javan asemasta tai rinnalla.
Puolan opetusministeriö on hiljattain sopinut lisensoinnista, jossa 60.000 puolalaista lukio- ja korkeakouluopiskelijaa suorittaa ohjelmointiin liittyvän perusopetuksen REALbasicilla. Puolan kouluissa käytetään laajasti Applen Mac -koneita jolloin cross-platform -kehitysympäristö mahdollistaa saman opetussuunnitelman käyttämisen niin PC- kuin Mac -luokissakin. REAL Software puolestaan on tukenut opetusta julkaisemalla oman REALbasic Curriculum -opetusmateriaalikokoelmansa.
Esimerkki > Hello World

Seuraavassa koko lähdekoodi REALbasic -sovelluksesta joka kirjoittaa konsoliin tekstin 'Hello World':
Class App

Inherits ServiceApplication

App.Run

Function Run(args() as String) as Integer

Print "Hello World"

While true

app.DoEvents

Wend

Quit(0)
Olio siis perii pääluokan ServiceApplication ominaisuudet. Tällöin App -olio saa tapahtumaviestin 'Run' joka ajetaan olion syntyessä. Run -tapahtumassa tulostetaan konsoliin teksti 'Hello World' jonka jälkeen sovellus jää ajamaan sille annettuja tehtäviä (DoEvents) kunnes se suljetaan.
Aiheesta muualla

REALbasic Curriculum
Object-oriented programming with REALbasic
Sbeitla

| Sbeitla سبيطلة |
| --- | --- |

 Sbeitla
 Koordinaatit: 35°13′47″N, 9°7′46″E 
Valtio:  Tunisia
Kuvernoraatti:  Kasserine
Väkiluku (2014):  24 597
Infobox OKVirheellinen NIMI-arvo: 
Sbeitla (arab. سبيطلة‎‎) on kaupunki Tunisiassa. Vuoden 2014 väestönlaskennassa kaupungissa oli 24 597 asukasta.
Aiheesta muualla

Kuvia tai muita tiedostoja aiheesta Sbeitla Wikimedia Commonsissa
Purolitukka

| Purolitukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Litukat Cardamine
Laji::  amara
Kaksiosainen nimi
 Cardamine amara  L. 
Katso myös
   Purolitukka Wikispeciesissä   Purolitukka Commonsissa 
Infobox OKNimi-testi OK: 
Purolitukka (Cardamine amara) on lähinnä Euroopassa tavattava, ristikukkaisiin kuuluva kasvilaji.
Ulkonäkö ja koko

Monivuotinen, rönsyilevä purolitukka kasvaa 20–40 cm korkeaksi. Varsi on särmikäs ja monilehtinen. Lehdet ovat parilehdykkäisiä ja väriltään puhtaanvihreitä. Lehdykät ovat soikeahkoja ja niiden reunan muoto vaihtelee isohampaisista mutkalaitaisiin. Kukan terälehdet ovat valkoiset ja pituudeltaan 7–9 mm, ponnet ovat tumman sinipunaisia. Purolitukka kukkii Suomessa touko-kesäkuussa. Siemenet kypsyvät 2–3 cm pitkissä, hoikissa ja litteissä liduissa.
Muista Suomessa tavattavista litukkalajeista purolitukka muistuttaa eniten luhtalitukkaa (C. pratensis).
Levinneisyys

Purolitukkaa tavataan suurimmassa osassa Eurooppaa Pohjois-Espanjasta ja Britteinsaarilta itään aina Keski-Venäjälle saakka. Etelässä levinneisyysalue ulottuu Keski-Italiaan ja Pohjois-Kreikkaan, pohjoisessa Fennoskandian keskiosiin asti. Euroopan ulkopuolella lajia kasvaa vain muutamin paikoin Länsi-Siperiassa. Suomessa purolitukkaa tavataan paikoitellen Etelä- ja Keski-Suomessa. Yksittäisiä havaintoja on Oulun korkeudelta saakka. Yleisin laji on Etelä-Suomessa Uudellamaalla, Etelä-Hämeessä, Kokemäenjoen varsilla ja Etelä-Karjalassa.
Elinympäristö

Purolitukka on kosteiden kasvupaikkojen laji. Sitä kasvaa lähdehetteiköissä, erilaisten purojen varsilla, rehevissä korvissa, rantapensaikoissa ja ojissa. Toisinaan purolitukka voi kasvaa myös veden alla upoksissa.
Käyttö

Ruotsissa purolitukkaa on aikaisemmin käytetty salaatin tapaan ravintona.
Aiheesta muualla

Kasviatlas 2020: Purolitukan levinneisyys Suomessa.
Pohjolan kasvien pauloissa: Cardamine amara - purolitukka
UPM Metsä: Lehtokasviopas (Arkistoitu – Internet Archive)
Purolitukan kukkia ja lituja.